Erkebispedømmet Philadelphia i Pennsylvania
Bispedømmet Altoona-Johnstown i Pennsylvania
Bispedømmet Scranton i Pennsylvania
**Joseph Carroll McCormick** (født 15. desember 1907 i Philadelphia i Pennsylvania i USA, død 2. november 1996 i Scranton i Pennsylvania) var en amerikansk katolsk biskop, sist av Scranton i Pennsylvania.

Liv og virke
------------

### Bakgrunn

Joseph McCormick ble uteksaminert fra presteseminaret St. Charles Borromeo Seminary i Overbrook i Philadelphias forsteder. Deretter dro han til Roma, hvor han studerte ved Det pavelige romerske seminar.

### Prest

Den 10. juli 1932 ble han presteviet i Roma av sin onkel, kardinal Denis Joseph Dougherty.

I 1936 vendte han tilbake til USA, hvor han til 1944 virket først som visekansler og senere som kansler for erkebispedømmet Philadelphia. I 1944 ble han kapellan ved *St. Stephen's Church* i Philadelphia.

### Hjelpebiskop i Philadelphia

Den 11. januar 1947 utnevnte pave Pius XII ham til hjelpebiskop i Philadelphia og titulærbiskop av *Ruspae*. Hans onkel kardinal Doughert bispeviet ham den 23. april 1947. Medkonsekratorer var Hugh Louis Lamb, hjelpebiskop i Philadelphia, og Eugene Joseph McGuinness, koadjutorbiskop av Oklahoma City og Tulsa.

### Biskop av Altoona-Johnstown

Den 25. juni 1960 ble McCormick utnevnt av pave Johannes XXIII til biskop av Altoona-Johnstown. Innsettelsen i embedet fra sted den 21. september 1960. Han deltok han på Det andre Vatikankonsil fra 1962 til 1965. I løpet av sin periode hadde McCormick tilsyn med en rekke kirkelige prosjekter, inkludert bygging av et sykehjem og en barnehage.

### Biskop av Scranton

Etter seks år ved roret i Altoona-Johnstown ble McCormick utnevnt av pave Paul VI den 4. mars 1966 til biskop av Scranton. McCormick skulle lede dette bispedømmet i nesten 17 år. 

Hans aldersbetingede avskjedssøknad ble innvilget av pave Johannes Paul II den 15. februar 1983.

Han kunne da enda nyte en pensjonisttilværelse på 13 år. Han døde den 2. november 1996, 89 år gammel.

I en storjuryrapport i delstaten Pennsylvania fra august 2018 ble McCormick kritisert for feilbehandling av anklager om seksuelle overgrep begått av prester mens han var biskop av bispedømmet Scranton.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santorio (1532-1602) \*bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Erkebiskop Enrico Enríquez (1701-1756) \*1743
* Erkebiskop Manuel Quintano Bonifaz (1698-1774) \*1749
* Kardinal Buenaventura Córdoba Espinosa de la Cerda (1724-1777) \*1761
* Kardinal Giuseppe Maria Doria Pamphilj (1751-1816) \*1785
* Pave Pius VIII (1761-1830) \*1816
* Pave Pius IX (1792-1878) \*1827
* Kardinal Raffaele Monaco La Valletta (1827-1896) \*1874
* Kardinal Francesco di Paolo Satolli (1839-1910) \*1888
* Kardinal Denis Joseph Dougherty (1865-1951) \*1903
* Biskop *Joseph Carroll McCormick* (1907-1996) \*1947

Referanser
----------

1. ↑  www.catholic-hierarchy.org mccjc, lest 2. april 2022

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** Geni
 |